KOMISSION ASETUS (ETY) N:o 2763/86, annettu 5 päivänä syyskuuta 1986, asetuksen (ETY) N:o 210/69 muuttamisesta tuonti- ja vientitodistushakemuksia koskevien jäsenvaltioiden tiedonantojen osalta



Virallinen lehti nro L 254 , 06/09/1986 s. 0008 - 0008

Suomenk. erityispainos Alue 3 Nide 21 s. 0269

Ruotsink. erityispainos Alue 3 Nide 21 s. 0269



KOMISSION ASETUS (ETY) N:o 2763/86, annettu 5 päivänä syyskuuta 1986, asetuksen (ETY) N:o 210/69 muuttamisesta tuonti- ja vientitodistushakemuksia koskevien jäsenvaltioiden tiedonantojen osalta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 1335/86(), ja erityisesti sen 28 artiklan, sekä katsoo, että maito- ja maitotuotealaa koskevista jäsenvaltioiden ja komission välisistä tiedonannoista 31 päivänä tammikuuta 1969 annetun komission asetuksen (ETY) N:o 210/69(), sellaisena kuin se on viimeksi muutettuna asetuksella (ETY) N:o 1768/82(), 5 a artiklan toisessa alakohdassa säädetään, että jäsenvaltiot toimittavat teleksillä komissiolle kunkin viikon perjantaihin mennessä edellisen viikon osalta tiedot sellaisten tuotteiden määristä, joille on toimitettu tuontitodistukset; on osoittautunut, että tämä tiedonanto voidaan rajoittaa kuukausittain annettavaksi ottaen huomioon suhteellisen rajalliset määrät, joille tuontitodistuksia haetaan, asetuksen (ETY) N:o 210/69 6 artiklan 1 kohdassa säädetään, että jäsenvaltioiden on toimitettava teleksillä komissiolle kunakin työpäivänä ennen kello 18 tiedot sellaisten tuotteiden määristä, joista on jätetty vientitodistushakemus tiedonannon päivänä; tässä tiedonannossa on kuitenkin ilmoitettava tuotteiden määräpaikka ainoastaan sellaisten tuotteiden osalta, jotka kuuluvat yhteisen tullitariffin alanimikkeeseen 04.02 A II b ja nimikkeeseen 04.03, olisi säädettävä juustojen määräpaikan ilmoittamisesta jäsenvaltioiden toimittamissa tiedonannoissa, jotta voitaisiin ottaa huomioon juuston viennin kehitys kolmansiin maihin, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 210/69 seuraavasti: 1) korvataan 5 a artiklan toisessa alakohdassa "kunkin viikon perjantaihin mennessä edellisen viikon osalta" seuraavasti: "kunkin kuukauden 10 päivään mennessä edellisen kuukauden osalta," 2) korvataan 6 artiklan 1 kohdan kolmas alakohta seuraavasti: "Toimittaessaan edellisissä alakohdissa tarkoitetut tiedot yhteisen tullitariffin alanimikkeeseen 04.02 A II b ja nimikkeisiin 04.03 ja 04.04 kuuluvista tuotteista, jäsenvaltiot ilmoittavat: a) asetuksen (ETY) N:o 2729/81 4 artiklan 3 kohdan mukaisesti vientitodistushakemuksen kohdan 13 määräpaikan, liittämällä siihen maaluokituksen vuosittaisesta ajanmukaiseksi saattamisesta yhteisön ulkomaankauppatilastoja ja jäsenvaltioiden välisen kaupan tilastoja varten 5 päivänä joulukuuta 1985 annetun komission asetuksen (ETY) N:o 3481/35() liitteen mukaisesti määritellyn maantieteellisen koodin, sekä b) määrän tai määrät määräpaikkaa kohden. 2 artikla Tämä asetus tulee voimaan 8 päivänä syyskuuta 1986. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 5 päivänä syyskuuta 1986. Komission puolesta Frans ANDRIESSEN Varapuheenjohtaja () EYVL N:o L 326, 6.12.1985, s. 17" () EYVL N:o L 148, 28.6.1968, s. 13 () EYVL N:o L 119, 8.5.1986, s. 19 () EYVL N:o L 28, 5.2.1969, s. 1 () EYVL N:o L 196, 5.7.1982, s. 14